ΑΘΗΝΑ 3/10/2017

ΑΡ. ΠΡΩΤ.: 3638

ΠΡΟΣ: ΣΩΜΑΤΕΙΑ ΜΕΛΗ

Συνάδελφοι,

Ο νόμος 4489/2017 αρθρ.36 παρ.2 ορίζει ότι οι αξιολογούμενοι οφείλουν να συμπληρώσουν τα φύλλα Αξιολόγησης και να τα υποβάλουν εντός αποκλειστικής προθεσμίας 10 ημερών από την δημοσίευση του Νόμου.

**Η προθεσμία έληξε χθες Δευτέρα 2/10/2017.**

**Από σήμερα Τρίτη 3/10/2017 τα πρωτόκολλα των Νοσοκομείων παρανομούν όταν δέχονται φύλλα Αξιολόγησης κατόπιν σιωπηρών παρατάσεων που δίνουν οι Διοικήσεις των Νοσοκομείων. Οι Διοικητές θέλουν να συνεχίσουν τους εκβιασμούς για να σπάσει η Απεργία – Αποχή κατά των Αξιολογήσεων.** Οφείλουμε να πατάξουμε τέτοιες Απεργοσπαστικές μεθοδεύσεις με δυναμικές ενέργειες των Διοικήσεων των Σωματείων και των εργαζομένων.

**Από σήμερα Τρίτη 3/10/2017** θα πρέπει να οργανωθούν καταλήψεις στις γραμματείες των Νοσοκομείων και στα Γραφεία των Διοικητών των Νοσοκομείων προκειμένου να σταματήσουν να δέχονται αυτοαξιολογήσεις και να χορηγούν πρωτόκολλα εμπιστευτικά ή μη.

**Η κα Γεροβασίλη ας αναλάβει το πολιτικό κόστος της αποτυχίας της** **και να ψηφίσει νέο εκβιαστικό νόμο.**

**Όσα φύλλα Αξιολογήσεων κατατέθηκαν σήμερα 3/10/2017 είναι άκυρα.**

**Να ζητήσετε να ακυρωθούν τα πρωτόκολλά τους.**

Συνάδελφοι,

**Το επόμενο διήμερο περιμένουμε γραπτώς και αναλυτικά τα ποσοστά συμμετοχής στην Απεργία – Αποχή κατά της Αξιολόγησης. Θα δημοσιοποιήσουμε τα στοιχεία.**

**Μας φοβούνται.**

**Νικάμε.**

**Δεν εκβιαζόμαστε.**

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ